Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/002 BE/Carsid, Belgija) /* COM/2014/0553 final */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (v nadaljnjem besedilu: ESPG) za vloge, vložene do 31. decembra 2013, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (v nadaljnjem besedilu: uredba o ESPG)[1]. 2. Belgija je 2. aprila 2013 vložila vlogo EGF/2013/002 BE/Carsid za finančni prispevek iz ESPG zaradi odpuščanja presežnih delavcev v zvezi z zaprtjem proizvodnega obrata družbe Carsid SA (v nadaljnjem besedilu: Carsid)[2], ki se nahaja v kraju Marcinelle blizu Charleroija[3]. Vloga je bila z dodatnimi informacijami dopolnjena do 4. julija 2014. 3. Komisija je to vlogo preučila in v skladu z veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG: || EGF/2013/002 BE/Carsid Država članica: || Belgija Datum vložitve vloge: || 2. 4. 2013 Merilo za pomoč: || člen 2(a) uredbe o ESPG Glavno podjetje: || Carsid SA Število dobaviteljev in proizvajalcev v poproizvodni fazi: || 0 Referenčno obdobje: || 28. 9. 2012–28. 1. 2013 Datum začetka izvajanja prilagojenih storitev za delavce, za katere je predvidena pomoč: || 1. 10. 2012 Število odpuščenih delavcev v referenčnem obdobju: || 939 Število odpuščenih delavcev pred referenčnim obdobjem in po njem: || 0 Skupno število odpuščenih delavcev: || 939 Pričakovano število oseb, ki bodo sodelovale v ukrepih: || 752 Proračun za prilagojene storitve: || 1 760 869 EUR Proračun za izvajanje ESPG: || 63 000 EUR (3,5 % celotnega proračuna) Celotni proračun: || 1 823 869 EUR Zaprošeni finančni prispevek iz ESPG: || 911 934 EUR (50 % celotnega proračuna) ANALIZA VLOGE Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije 4. Da bi belgijski organi dokazali povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdijo, da je sektor proizvodnje kontinuirano litega surovega jekla (ki vključuje gredice, blume in plošče), v katerem je Carsid posloval, doživel resne gospodarske motnje, zlasti hiter upad tržnega deleža EU. 5. V skladu s podatki, na katere se sklicujejo belgijski organi[4], se je proizvodnja kontinuirano litega surovega jekla v EU-27 med letoma 2006 in 2011 s 197,1 milijona ton zmanjšala na 170,8 milijona ton (−13,4 %; −2,8 % letne rasti[5]), medtem ko se je proizvodnja na svetovni ravni s 1 149,6 milijona ton povečala na 1 438,3 milijona ton (+25,1 %; +4,6 % letne rasti). To je povzročilo upad tržnega deleža EU-27 v proizvodnji kontinuirano litega surovega jekla, merjenega volumsko, s 17,1 % leta 2006 na 11,9 % leta 2011 (−30,7 %; −7,1 % letne rasti). Za primerjavo se je v istem obdobju tržni delež Kitajske s 35,5 % povečal na 46,8 % (+32,0 %; +5,7 % letne rasti), tržni deleži ostalih petih največjih proizvajalk (ki skupaj predstavljajo okoli 25 % do 30 % svetovne proizvodnje) pa so se bodisi skrčili, čeprav v manjšem obsegu kot pri EU-27 (Japonska, ZDA, Rusija), bodisi nekoliko povečali (Južna Koreja, Indija). Ti podatki torej kažejo hiter upad tržnega deleža EU v sektorju proizvodnje kontinuirano litega surovega jekla na svetovni ravni. Tržni delež v proizvodnji kontinuirano litega surovega jekla na svetovni ravni (volumen) Vir: World Steel Association, lastni izračuni. 6. Kot kaže spodnja slika, se je uvoz ingotov in jeklenih polizdelkov[6] v EU-27 med letoma 2002 in 2011 s 13,3 milijona ton povišal na 18,1 milijona ton (+36.8 %; +3,5 % letne rasti), izvoz takih izdelkov pa se na splošno ni spreminjal, saj se je z 11,0 milijona ton znižal na 10,8 milijona ton (−1,8 %; −0,2 % letne rasti), kar je povzročilo splošno poslabšanje trgovinske bilance (−13,9 % letne rasti). Uvoz in izvoz ingotov in jeklenih polizdelkov v EU-27 (v 000 ton) Vir: World Steel Association. 7. Posledice teh sprememb v trgovinskih tokovih so poslabšali drugi dejavniki, kot sta upad povpraševanja po jeklu v avtomobilski industriji in gradbeništvu v EU zaradi gospodarske krize ter relativni dvig proizvodnih stroškov (surovine, energija, okoljske omejitve itd.). Ti dejavniki so ogrozili konkurenčnost jeklarske industrije EU ter v zadnjih letih privedli do številnih odpuščanj v jeklarskem sektorju zaradi zapiranja obratov in prestrukturiranja več proizvajalcev jekla v Evropi[7]. Na primer, med letoma 2008 in 2013 se je število zaposlenih v metalurški industriji (NACE Rev. 2, oddelek 24 „Proizvodnja kovin“) v EU-27 zmanjšalo za okoli 280 000 z 1,44 milijona na 1,16 milijona (–19,4 %)[8]. 8. Od uvedbe ESPG leta 2007 so bile v jeklarskem sektorju vložene štiri vloge za ESPG[9]. Od tega so bile tri vloge povezane z velikimi strukturnimi spremembami v svetovnih trgovinskih tokovih zaradi globalizacije[10], ena vloga pa s svetovno finančno in gospodarsko krizo[11]. Število odpuščenih delavcev in skladnost z merili iz člena 2(a) 9. Vloga temelji na merilu za pomoč iz člena 2(a) uredbe o ESPG, ki zahteva vsaj 500 presežnih delavcev v obdobju štirih mesecev v podjetju v državi članici. 10. Vloga se nanaša na 939 delavcev, odpuščenih v štirimesečnem obdobju od 28. septembra 2012 do 28. januarja 2013. Število vseh odpuščenih delavcev je bilo izračunano od dneva, ko je delodajalec delavce obvestil o odpustitvi ali prekinitvi pogodbe o zaposlitvi, kot je določeno v prvi alinei drugega odstavka člena 2 uredbe o ESPG („metoda 1“). Razlaga nepredvidene narave navedenega odpuščanja delavcev 11. Belgijski organi trdijo, da odpuščanja delavcev v podjetju Carsid ni bilo mogoče predvideti. Leta 2007 je Carsid vložil 100 milijonov EUR v prenovo visoke peči in 27 milijonov EUR v okoljske izboljšave. Leta 2008 je naročil opremo za zagon proizvodnje vakuumskega jekla in izdelkov z visoko dodano vrednostjo. Podjetje je za obdobje 2008–2013 pridobilo pravice do emisije CO2 in zaprosilo za pravice za CO2 za obdobje po letu 2013. Zaradi zmanjšanja povpraševanja zaradi gospodarske krize pa se je Carsid novembra 2008 odločil, da začasno ustavi svoje proizvodne dejavnosti. Po sklenitvi dogovora s predstavniki delavcev so proizvodni delavci postali začasno brezposelni za polni delovni čas, za pisarniške in vodstvene delavce pa so bili uvedeni programi „časovnih bank“ ali krajši delovni čas. Med letoma 2008 in 2011 je Carsid zabeležil znatne izgube. Leta 2011 je podjetje začelo iskati potencialne kupce, vendar pri sklenitvi sporazuma o prevzemu ni bil uspešno. Končno je Carsid marca 2012 svet delavcev obvestil, da se je odločil obrat zapreti in izvesti kolektivno odpuščanje. Opredelitev delavcev, za katere je predvidena pomoč 12. Belgijski organi ocenjujejo, da bo v ukrepih, sofinanciranih iz ESPG, sodelovalo 752 od 939 odpuščenih delavcev[12]. 13. Razčlenitev delavcev, za katere je predvidena pomoč, po spolu, državljanstvu in starostni skupini: Kategorija || Število delavcev, za katere je predvidena pomoč Spol: || moški: || 740 || ženski: || 12 Državljanstvo: || državljani EU: || 723 || državljani nečlanic EU: || 29 Starostna skupina: || stari od 15 do 24 let: || 0 || stari od 25 do 54 let: || 595 || stari od 55 do 64 let: || 157 || starejši od 65 let: || 0 14. Noben izmed delavcev, za katere je predvidena pomoč, nima dolgotrajnih zdravstvenih težav ali je invaliden. 15. Razčlenitev delavcev, za katere je predvidena pomoč, po poklicnih kategorijah[13]: Glavne kategorije ISCO-08 || Število delavcev, za katere je predvidena pomoč 1. Menedžerji || 34 2. Strokovnjaki || 28 3. Tehniki in drugi strokovni sodelavci || 68 4. Uradniki || 27 5. Poklici za storitve, prodajalci || 19 7. Poklici za neindustrijski način dela || 256 8. Upravljavci strojev in naprav, industrijski izdelovalci in sestavljavci || 320 9. Poklici za preprosta dela || 0 Ni znano/ni na voljo || 0 16. Belgijski organi so v skladu s členom 7 uredbe o ESPG potrdili, da bosta pri dostopu do ukrepov in njihovem izvajanju upoštevani načeli enake obravnave in nediskriminacije. Opis zadevnega območja ter njegovih organov in deležnikov 17. Odpuščanje v podjetju Carsid zadeva predvsem okrožje Charleroi v provinci Hainaut v regiji Valonija na jugu Belgije. Območje Charleroija (južni Hainaut) je nekdanje premogovniško in jeklarsko območje, na katerem je zaposlovanje močno odvisno od tradicionalne težke industrije. Leta 2012 je stopnja brezposelnosti na območju Charleroija (okrožje) znašala 21,6 % v primerjavi s povprečjem 15,8 % v Valoniji in 11,2 % na nacionalni ravni. Stopnja delovne aktivnosti (50,6 %) je bila precej pod regionalnim in nacionalnim povprečjem (69,0 % oziroma 61,3 %)[14]. Leta 2012 je bilo okoli 42 % iskalcev zaposlitve, prijavljenih na območnem zavodu za zaposlovanje v Charleroiju (FOREM), brezposelnih več kot dve leti, 58 % pa jih ni imelo višje sekundarne izobrazbe[15]. 18. Ukrepe izvaja FOREM (javna služba za zaposlovanje in usposabljanje regije Valonija), in sicer v okviru enote za pomoč pri prezaposlovanju (cellule de reconversion), ki je bila ustanovljena posebej kot del pravnih obveznosti v postopku kolektivnega odpuščanja[16]. Enoto za pomoč pri prezaposlovanju za Carsid upravlja odbor, v katerem sodelujejo predstavniki valonskih javnih služb za zaposlovanje, usposabljanje in gospodarske zadeve, FOREM-a, sindikatov in panožnih organizacij za poklicno usposabljanje. 19. Poleg FOREM-a pri splošni koordinaciji in izvajanju ukrepov sodelujejo še naslednje strani: – valonska vlada (predsednik vlade regije Valonija, pristojen za usklajevanje strukturnih skladov, ministrica za zaposlovanje in usposabljanje, minister za gospodarstvo); – sindikata (FGTB, CSC); – sektorski centri za poklicno in tehnološko usposabljanje, ki delujejo v regiji Valonija (centres de compétences)[17]; – agencija za Evropski socialni sklad (ESS) Francoske skupnosti v Belgiji. Pričakovani vpliv odpuščanja delavcev na lokalno, regionalno ali državno zaposlenost 20. Pričakuje se, da bo odpuščanje v podjetju Carsid znatno povečalo brezposelnost na območju Charleroija (južni Hainaut). Kot je navedeno zgoraj, je za območje Charleroija značilna visoka stopnja brezposelnosti z velikim deležem dolgotrajne brezposelnosti ter nizkimi ravnmi kvalifikacij in spretnosti. Gospodarska kriza je imela na območju Charleroija močnejši vpliv kot drugod v Valoniji. Ta trend deloma pojasnjuje sektorska struktura zaposlenosti na tem območju, saj ima tu predelovalna industrija večjo vlogo kot drugod v regiji. Na splošno je veliko delovnih mest (19 500) skoncentriranih v predelovalnem sektorju, kar se kaže kot posebnost južnega Hainauta. V zadnjih letih pa je število delovnih mest v predelovalnem sektorju v južnem Hainautu strmo upadlo (−15,3 % med letoma 2007 in 2012), zlasti v sektorjih, v katerih podjetja pogosto zaposlujejo veliko število delavcev, kot so proizvodnja strojev in naprav (npr. Caterpillar): −970 delovnih mest (−18,6 %), metalurgija (npr. Carsid, Industeel, Aperam, Thy-Marcinelle): −110 delovnih mest (−30,6 %), proizvodnja kovinskih izdelkov (npr. Cofely Fabricom): −399 delovnih mest (−12,3 %) in proizvodnja drugih vozil in plovil (npr. Sonaca, SABCA): −160 delovnih mest (−5,5 %). Zmožnosti lokalnih podjetij, dejavnih v teh sektorjih, da bi prevzela delavce, odpuščene iz podjetja Carsid, so zelo omejene. Glede na upad zaposlovanja v predelovalnih dejavnostih tudi na sosednjih območjih v Namurju in centru je verjetno, da se bodo morali ti delavci prekvalificirati, da najdejo zaposlitev v drugih poklicih in drugih sektorjih. Prilagojene storitve, ki jih je treba financirati, in razčlenitev predvidenih stroškov 21. Iz ESPG se bo sofinanciralo le nekaj ukrepov, ki sodijo med dejavnosti belgijskih organov v podporo delavcem, odpuščenih iz podjetja Carsid. Ukrepi, ki so v Belgiji obvezni v skladu s postopki kolektivnega odpuščanja in se izvajajo kot del standardnih dejavnosti enote za pomoč pri prezaposlovanju (npr. podpora pri iskanju nadomestne zaposlitve, usposabljanje, pomoč pri iskanju zaposlitve in poklicno svetovanje itd.)[18], torej niso vključeni v to vlogo za pomoč iz ESPG. Celotni sklop ukrepov (obvezne ukrepe in ukrepe ESPG) upravlja FOREM. 22. Prilagojene storitve, zagotovljene odpuščenim delavcem v okviru dejavnosti, ki se sofinancirajo iz ESPG, zajemajo naslednje ukrepe (po kategorijah)[19]: (1) individualna pomoč pri iskanju zaposlitve ter individualno spremljanje in splošno informiranje: – pomoč pri prezaposlovanju (podpora/usmerjanje/vključevanje): Ta sklop storitev temelji na standardih dejavnostih, ki jih izvaja enota za pomoč pri prezaposlovanju. Storitve bo zagotovila ekipa FOREM-a (projektni vodja, specializirani svetovalci) v sodelovanju z nekdanjimi predstavniki delavcev kot „socialnimi pomočniki“ (accompagnateurs sociaux), ki bodo delavce spodbujali k sodelovanju v ukrepih in jim pomagali pri upravnih postopkih. Za lažje stike med delavci se storitve zagotavljajo skupaj za vse odpuščene delavce na določenem kraju. Storitve zajemajo tri vrste dejavnosti: (i) skupinske informacije o tehnikah iskanja zaposlitve (priprava življenjepisa in motivacijskega pisma, uporaba spletnih virov itd.), pojasnila glede delovnega prava (pomoč pri iskanju nadomestne zaposlitve, brezposelnost, pogodba o zaposlitvi, pokojnina), osveščanje o diskriminaciji, predstavitev poklicev in sektorjev z zaposlitvenimi možnostmi itd.; (ii) individualni pogovori s svetovalcem FOREM-a (analiza spretnosti, poklicna pot, svetovanje glede usposabljanja itd.); (iii) brezplačen in prost dostop do orodij za iskanje zaposlitve (oprema IT z internetno povezavo, telefon, strokovna dokumentacija itd.). Ta ukrep se nanaša na vseh 752 delavcev, za katere je predvidena pomoč, trajal pa naj bi največ 24 mesecev. FOREM bo izvajal tudi posebne dejavnosti za lažje iskanje zaposlitve in odpravo težav pri procesu prezaposlovanja. To vključuje srečanja odpuščenih delavcev s potencialnimi delodajalci (usklajevanje ponudbe delovnih mest in povpraševanja po njih), obiske v podjetjih, srečanja z zaposlitvenimi agenti za pripravo na zaposlitveni razgovor in izmenjavo izkušenj z drugimi delavci, ki so se po kolektivnem odpuščanju že prekvalificirali ali našli zaposlitev; (2) usposabljanje in prekvalifikacija: – integrirano usposabljanje: FOREM ali centres de competences ali IFAPME[20] lahko zagotovijo različne oblike poklicnega usposabljanja potencialno vsem 752 zadevnim delavcem (odvisno od programa). Kot prvi korak bo osebje FOREM-a vsakemu udeležencu pomagalo opredeliti njegove z delom povezane cilje in ga usmerilo k enemu od treh modulov usposabljanja. Delavci, ki bi se lahko prekvalificirali za podoben poklic, kot so ga opravljali v podjetju Carsid, bodo lahko izbirali med specifičnim modulom ali modulom specializacije (40 ur) za prilagoditev in posodobitev kompetenc (npr. upravljavec viličarja, posebni postopki varjenja, računalniško znanje) ali dodatnim programom za pridobitev novih kvalifikacij (320 ur), ki bi delavcem omogočil prijavo za zaposlitev v novem poklicu v industrijskem sektorju. V primeru prekvalifikacije v popolnoma drug sektor dejavnosti se delavci lahko udeležijo programa poklicnega usposabljanja (v povprečju 960 ur) za pridobitev kompetenc, potrebnih za novi poklic. Ob zaključku vsakega modula usposabljanja je nove spretnosti mogoče oceniti in dokumentirati. Glede na vrsto usposabljanja in področje, na katerem so kompetence pridobljene, bodo udeleženci prejeli formalno spričevalo o spretnostih (tj. spričevalo o usposobljenosti), potrdilo o udeležbi (za kompetence ali poklice, kjer formalnih spričeval in) ali potrdilo o spretnostih (za spretnosti in kompetence, pridobljene zunaj formalnih programov usposabljanja). Izdajanje formalnih spričeval o spretnostih se preverja s testi, na podlagi katerih se dodeli „spričevalo o spretnostih, pridobljenih z usposabljanjem“ (Certificat des Compétences Acquises en Formation – CECAF). Potrjevanje spretnosti se preverja s testi, na podlagi katerih se dodeli potrdilo o spretnostih (titres de compétences); – prenos izkušenj: Izkušeni delavci lahko svoje spretnosti in znanje izboljšajo tako, da postanejo učitelji ali vodje usposabljanja v tehniškem izobraževanju. FOREM in združenja različnih smeri tehniškega izobraževanja bodo razvili posebni modul za osveščanje in pripravo na usposabljanje, da bi se nekatere delavce spodbudilo k usposabljanju za učitelje. Modul bo vključeval specifične informacije, tehnično podporo, srečanja z izvajalci in obiske na kraju samem. Trajal bo osem tednov, namenjen pa bo približno desetim delavcem. 23. Ti ukrepi so aktivni ukrepi na trgu dela v okviru upravičenih ukrepov iz člena 3 uredbe o ESPG. 24. Skupni stroški ukrepov so ocenjeni na 1 823 869 EUR, kar vključuje 1 760 869 EUR za prilagojene storitve in 63 000 EUR za izvajanje ESPG (3,5 % skupnih stroškov). Skupni zaprošeni finančni prispevek iz ESPG je 911 934 EUR (50 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR)* || Skupni stroški (ESPG in nacionalno sofinanciranje) (v EUR)* Prilagojene storitve: || || || (1) individualna pomoč pri iskanju zaposlitve ter individualno spremljanje in splošno informiranje: || || || – pomoč pri prezaposlovanju (podpora/usmerjanje/vključevanje) || 752 || 1 803 || 1 355 569 (2) usposabljanje in prekvalifikacija: || || || – integrirano usposabljanje || 752 || 535 || 402 300 – prenos izkušenj || 10 || 300 || 3 000 Vmesni seštevek: || – || – || 1 760 869 Izdatki za izvajanje ESPG: || || || 1. priprava || – || – || 0 2. upravljanje || – || – || 19 200 3. širjenje informacij in obveščanje javnosti || – || – || 43 800 4. nadzor || – || – || 0 Vmesni seštevek: || – || – || 63 000 Skupni stroški: || – || – || 1 823 869 Prispevek ESPG (50 % skupnih stroškov) || – || – || 911 934 * Zaokrožene številke. 25. Belgijski organi so potrdili, da ukrepi dopolnjujejo ukrepe, financirane iz strukturnih skladov, in da so vzpostavljeni ustrezni mehanizmi za preprečitev dvojnega financiranja. Datum začetka ali predvidenega začetka izvajanja prilagojenih storitev za delavce, za katere je predvidena pomoč 26. Belgijski organi so prilagojene storitve za delavce, za katere je predvidena pomoč, začeli izvajati 1. oktobra 2012. Izdatki za te ukrepe so zato upravičeni do finančnega prispevka iz ESPG od navedenega datuma. Postopki za posvetovanje s socialnimi partnerji 27. Ukrepi so rezultat številnih razprav in pripravljalnih sestankov, ki so med različnimi socialnimi partnerji potekali med avgustom 2012 in januarjem 2013. Kot je navedeno zgoraj, so sindikati neposredno vključeni v upravljanje enote za pomoč pri prezaposlovanju in v izvajanje nekaterih ukrepov. 28. Belgijski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 29. Na podlagi belgijske zvezne zakonodaje[21] morajo podjetja, ki izvajajo kolektivna odpuščanja, odpuščenim delavcem pomagati pri iskanju nadomestne zaposlitve. Taka pomoč mora biti delavcem pod 45 let starosti na voljo vsaj 30 ur v obdobju treh mesecev, delavcem, starim 45 let in več, pa vsaj 60 ur v obdobju šestih mesecev. V takih ukrepih pomoči morajo sodelovati vsi delavci, ni niso zaposleni na podlagi pogodb za določen čas, razen v primeru posebnih izjem. V skladu z valonsko zakonodajo[22] lahko organizacije, ki zastopajo delavce, od FOREM-a zahtevajo, da ustanovi enoto za pomoč pri prezaposlovanju, ki nudi podporo odpuščenim delavcem. O ustanovitvi enote za pomoč pri prezaposlovanju odloča FOREM, sodelovanje pri ukrepih, ki jih ta enota izvaja, pa za delodajalce ali delavce ni obvezno. Vendar je mogoče storitve, ki jih zagotavlja enota za pomoč pri prezaposlovanju, šteti kot izpolnjevanje pravnih obveznosti glede pomoči pri iskanju nadomestne zaposlitve. 30. Belgijski organi so potrdili, da: – finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja[23]; – ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; – ukrepi ne bodo prejeli finančne podpore iz drugih skladov ali finančnih instrumentov Unije[24]. Sistemi upravljanja in nadzora 31. V vlogi so podrobno opisani sistemi upravljanja in nadzora ter odgovornosti zadevnih organov. Celotno spremljanje in usklajevanje zagotavlja usmerjevalni odbor, sestavljen iz vseh organizacij, ki sodelujejo pri izvajanju ukrepov ESPG. Finančni prispevek iz ESPG bodo upravljali in nadzirali isti organi, ki upravljajo in nadzirajo ESS. V okviru agencije za ESS Federacije Valonija - Bruselj (prej Francoska skupnost v Belgiji) bo en subjekt deloval kot organ upravljanja, drugi, ločeni, pa kot plačilni organ. Generalni sekretariat Federacije Valonija - Bruselj bo deloval kot organ za potrjevanje, FOREM pa kot posredniški organ. Financiranje 32. Člen 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[25] omogoča uporabo sredstev ESPG do letne zgornje meje 150 milijonov EUR (cene iz leta 2011) poleg ustreznih razdelkov finančnega okvira. 33. Ob upoštevanju najvišjega možnega zneska finančnega prispevka iz ESPG in možnosti za prerazporeditev odobrenih sredstev Komisija predlaga uporabo sredstev ESPG v celotnem znesku zaprošenega prispevka (911 934 EUR), kar predstavlja 50 % skupnih stroškov predlaganih ukrepov. 34. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[26]. 35. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2014 v skladu s točko 13 Medinstitucionalnega sporazuma z dne 2. decembra 2013. Vir odobritev plačil 36. Odobritve iz proračunske postavke ESPG v proračunu za leto 2014 se bodo uporabile za kritje zneska 911 934 EUR. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/002 BE/Carsid, Belgija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[27], zlasti člena 12(3) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[28], zlasti točke 13 Sporazuma, ob upoštevanju predloga Evropske komisije[29], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[30]. (3) Belgija je vlogo za uporabo sredstev ESPG v zvezi z odpuščanjem presežnih delavcev v podjetju Carsid SA vložila 2. aprila 2013, do 4. julija 2014 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 911 934 EUR. (4) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Belgija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji (ESPG) uporabi vsota 911 934 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 406, 30.12.2006, str. 1. [2] Carsid je proizvajal jeklene plošče za nadaljnjo predelavo v obratih skupine Duferco v Belgiji (zlasti za proizvodnjo vroče in hladno valjanih izdelkov, ki se uporabljajo v gradbeništvu, proizvodnji vozil in plovil ter avtomobilski industriji). Med letoma 2006 in 2011 je bil Carsid del skupnega podjetja Duferco in NLMK. Ta vloga je torej povezana z vlogo EGF/2013/007 BE/Hainaut steel (Duferco-NLMK). [3] Ta vloga nadomešča vlogo EGF/2012/009 BE/Carsid, ki so jo belgijski organi umaknili. [4] Vir: World Steel Association, Steel Statistical Yearbook 2012. [5] Skupna letna stopnja rasti. [6] Ta statistična kategorija vključuje ingote, gredice, blume in plošče. [7] Glej Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij Akcijski načrt za konkurenčno in trajnostno jeklarsko industrijo v Evropi (COM(2013) 407). [8] Vir: Eurostat (koda spletnih podatkov: lfsa_egan22d). Podatki o zaposlenosti po sektorjih niso na voljo na bolj razčlenjeni ravni kot na ravni oddelka NACE Rev. 2. [9] Glej podatkovno bazo ESPG, ki je na voljo na http://ec.europa.eu/social/main.jsp?catId=582&langId=sl. [10] Glej osnutek predlogov Komisije o vlogah EGF/2009/022 BG/Kremikovtsi (Komisija je vlogo zavrnila), EGF/2012/010 RO/ Mechel (sklep COM(2014) 255 final z dne 7. maja 2014), EGF/2013/007 BE Hainaut steel (Duferco-NLMK) (vloga je bila pri Komisiji vložena 27. septembra 2013). [11] Vloga EGF/2010/007 AT/Steiermark in Niederösterreich. Sklep 2011/652/EU z dne 27. septembra 2011 (UL L 263, 7.10.2011, str. 9). [12] Ostalih 187 delavcev je bodisi zavrnilo prijavo za koriščenje ukrepov prezaposlovanja bodisi se je odločilo zaprositi za izvzetje (več kot 58 let starosti ali več kot 38 let delovne dobe). [13] Glavne relevantne kategorije Mednarodne standardne klasifikacije poklicev (ISCO-08). [14] Vir: Steunpunt WSE. [15] Vir: FOREM. [16] Glej odstavek 29. [17] Med dejavnostmi centres de compétences so usposabljanje, prognostične študije in osveščanje za specifične poklice ali sektorje. Taki centri se ustanavljajo v okviru partnerstva med regijo Valonija, FOREM-om, socialnimi partnerji iz zadevnih sektorjev, raziskovalnimi središči in univerzami. [18] Glej odstavek 29. [19] Belgijski organi so v dodatnih informacijah, predloženih 4. julija 2014, znatno spremenili sklop ukrepov, tako da ustrezajo dejanskemu stanju izvajanja. Več prvotno načrtovanih ukrepov je zdaj izključenih iz vloge. [20] IFAPME (Institut wallon de Formation en Alternance et des indépendants et Petites et Moyennes Entreprises) je javni zavod, ki zagotavlja z delom povezano dualno izobraževanje v obliki vajeništev in posebnih programov za direktorje MSP. [21] Arrêté royal relatif à la gestion active des restructurations du 9 mars 2006 (Belgisch Staatsblad/Moniteur Belge, 31.3.2006, izdaja 2, str. 18309). [22] Décret de la Région wallonne relatif au plan d’accompagnement des reconversions du 29 janvier 2004 (Belgisch Staatsblad/Moniteur Belge, 10.3.2004, str. 13547). [23] Finančni prispevek iz ESPG bo belgijskim organom omogočil, da pomoč pri iskanju nadomestne zaposlitve zagotavljajo dlje od predpisanega obdobja in da izvedejo dodatne ukrepe. Za izračun stroškov za ESPG bodo belgijski organi upoštevali ukrepe, izvedene med pravno zavezujočim obdobjem (to se nanaša le na ukrep „pomoč pri prezaposlovanju (podpora/usmerjanje/vključevanje)“. Število ur zagotavljanja pomoči pri iskanju nadomestne zaposlitve v predpisanem obdobju se bo odštelo od skupnega števila ur te pomoči, ki jo bodo koristili zadevni delavci. [24] Iz ESS je bila v okviru osi 2.2 konvergenčnega operativnega programa za obdobje 2008–2013 dodeljena finančna podpora projektu (EnTrain – En Transition-Reconversion-Accompagnement), katerega cilj je bil razviti pedagoške metode, namenjene enotam za pomoč pri prezaposlovanju na splošno. [25] UL L 347, 20.12.2013, str. 884. [26] UL C 373, 20.12.2013, str. 1. [27] UL L 406, 30.12.2006, str. 1. [28] UL C 373, 20.12.2013, str. 1. [29] UL C […], […], str. […]. [30] UL L 347, 20.12.2013, str. 884.